alexandrainst/scandi-wiki huggingface dataset:
Oddbjørn Hagen

Oddbjørn Hagen () var ein norsk skirennar og verksmeister frå Ytre Rendal i Hedmark. Han vart verdsmeister i kombinert i 1934 og 1935, og olympisk meister i same øvinga i 1936. Hagen hevda seg i verdstoppen både i langrenn og kombinert. Han busette seg i  Oslo og var medlem i Bækkelaget SK.

Aktiv
Hagen, som var son til ein skogsarbeidar, tok sin fyrste store triumf i skisporet då han vann kombinertrennet i Holmenkollen i 1932, ein prestasjon han gjentok i 1934, då han vart tildelt Holmenkollmedaljen, og i 1935. I 1936 gjekk han til topps på 18-kilometeren i Kollen-løypene.

Hagen vart verdsmeister i kombinert under ski-VM 1934 i Sollefteå, der han med sjetteplass på 18 km også vart beste nordmann i tevlinga. På stafetten gjekk han ankeretappen og vart slått på målstreken av Sveriges ankermann i kampen om VM-bronsen. I 1935 forsvarte Hagen VM-tittelen i kombinert i Vysoké Tatry i Tsjekkoslovakia. Han fekk elles sølvmedaljar på høvesvis 18 km bakom Finlands Klaes Karppinen, samt i 4x10 km stafett.
 
Under OL 1936 i Garmisch-Partenkirchen tok Hagen tre medaljar. På 18 km langrenn kom han på sølvplassen etter svenske Erik-August Larsson. Han gjekk så opningsetappen i den spanande stafetten der Noreg vart slått av Finland med fattige seks sekundar. Den største triumfen kom i «den norske paradegreina» kombinert, der han sigra føre landsmennene Olaf Hoffsbakken og Sverre Brodahl.

Kjelder
Denne artikkelen bygger på «Oddbjørn Hagen» frå ,  den 1. februar 2014.  
 
 Gyldendals store konversasjonsleksikon. 1972

Norske kombinertløparar
Norske langrennsløparar
Olympiske meistrar for Noreg
Norske deltakarar under vinter-OL 1936
Vinnarar av Holmenkollmedaljen
Folk frå Rendalen
Elveseter

Elveseter er ein gamal storgard i Lom kommune i Innlandet. Garden ligg 670 moh. ved fylkesveg 55 gjennom Leirdalen, nord for Galdhøpiggen, og er ombygd til turisthotell i stadeigen stil med 230 senger. Elveseter er eit vanleg utgangspunkt for turar i dei sentrale delane av Jotunheimen.

På garden står det ei 33 m høg steinsøyle, Sagasøyla, utført av bilethoggaren Wilhelm Rasmussen. Søyla var opphavleg tenkt som eit monument over Riksforsamlingen på Eidsvoll og skulle stå framføre Stortinget. Då dette ikkje vart noko av, vart Sagasøyla kjøpt og reist på Elveseter av Åmund Elveseter. Søyla er dekt av relieff med motiv frå norsk historie.

Kjelder

Bakgrunnsstoff 
 Offisiell nettstad 

Hotell i Innlandet
Byggverk i Lom
Gardar i Innlandet
Jýthio

Jýthio (gresk Γύθειο) er ein distriktsby og tidlegare kommune i periferieininga Lakonía i periferien Peloponnes i Hellas. Jýthio inngår frå 2011 som ei kommunaleining i kommunen Aust-Máni og er hovudsete i kommunen.

Ved folketeljinga i 2011 hadde kommunaleininga Jýthio 7 106 innbyggjarar, medan tettstaden med same namn hadde 4 279 innbyggjarar.

Referansar 

Jythio
Jythio
Jythio
Joakim Harestad Haukaas

Joakim Harestad Haukaas () er ein norsk låtskrivar og songar.

Eurovision

Melodi Grand Prix Junior 2003
Haukaas deltok i Melodi Grand Prix Junior 2003, den norske uttakinga til Junior Eurovision Song Contest 2003 i København i Danmark. Han deltok saman med Charlot Daysh, i duoen 2U, der dei framførte «Sinnsykt gal forelsket» på stavangersk. Bidraget vann tevlinga.

Junior Eurovision Song Contest 2003
Etter sigeren i Melodi Grand Prix Junior 2003 fekk 2U representere Noreg i Junior Eurovision Song Contest 2003. Bidraget enda på 13. plass med 18 poeng; fem frå Spania, fire frå Sverige, tre frå Latvia og Danmark, to frå Makedonia og eitt frå Kroatia.

Melodifestivalen 2013
Haukaas deltok som låtskrivar i Melodifestivalen 2013, den svenske uttakinga til Eurovision Song Contest 2013 i Malmö i Sverige, med songen «You». Han skreiv bidraget saman med Linnéa Deb og Joy Deb. Bidraget deltok i den fjerde semifinalen, enda på tredjeplass og gjekk vidare til andresjansen. I andresjansen fekk bidraget andreplass og var eitt av to bidrag som gjekk vidare til finalen. Bidraget fekk flest poeng av juryen og nest flest poeng av fjernsynssjarane. «You» vann dimed finalen og fekk representere Sverige. Det er det fyrste og førebels einaste bidraget i Melodifestivalen som har gått vidare frå andresjansen og vunne tevlinga.

Eurovision Song Contest 2013
Sverige var vertsland å ha vunne Eurovision Song Contest 2012 i Baku i Aserbajdsjan og var dimed direktekvalifisert til finalen i Eurovision Song Contest 2013 i Malmö i Sverige, der landet enda på 14. plass med 62 poeng; tolv frå Noreg, åtte frå Danmark, seks frå Slovenia, fem frå Moldova og Irland, fire frå Finland, Island, Latvia og Bulgaria, tre frå Tyskland og Nederland og eitt frå Belgia, Estland, Kroatia og Serbia. Hadde ein berre nytta telefonrøystar hadde bidraget enda på 18. plass med ei rangering på 16,19 og hadde ein berre nytta juryrøystar hadde bidraget enda på tredjeplass med ei rangering på 8,05. Desse resultata gjeld berre om berre juryane og berre fjernsynssjåarane i alle deltakarlanda hadde røysta, men resultata er likevel upresist av di det ikkje er offentleggjort kor mange røyster kvart land fekk frå juryen og sjåarane.

Melodi Grand Prix 2014
Saman med Andre Lindal skreiv han songen «Hele verden» som deltok i den andre semifinalen i Melodi Grand Prix 2014, den norske uttakinga til Eurovision Song Contest 2014 i København i Danmark.

Kjelder

Fotnotar

Folk frå Stavanger
Norske låtskrivarar
Norske songarar
Melodi Grand Prix Junior 2003-deltakarar
Melodi Grand Prix Junior 2003-låtskrivarar
Melodi Grand Prix Junior-vinnarar
Melodi Grand Prix Junior-vinnarlåtskrivarar
Junior Eurovision Song Contest 2003-deltakarar
Junior Eurovision Song Contest 2003-låtskrivarar
Norske Junior Eurovision Song Contest-deltakarar
Norske Junior Eurovision Song Contest-låtskrivarar
Melodifestivalen 2013-låtskrivarar
Melodifestivalen-vinnarlåtskrivarar
Eurovision Song Contest 2013-låtskrivarar
Svenske Eurovision Song Contest-låtskrivarar
Melodi Grand Prix 2014-låtskrivarar
Ítylo

Ítylo (gresk Οίτυλο) er ein landsby og tidlegare kommune i periferieininga Lakonía i periferien Peloponnes i Hellas. Ítylo inngår frå 2011 som ei kommunaleining i kommunen Aust-Máni.

Ved folketeljinga i 2011 hadde kommunaleininga Ítylo 3 515 innbyggjarar, medan tettstaden med same namn hadde 224 innbyggjarar.

Referansar 

Itylo
Itylo
Itylo
Smýnos

Smýnos (gresk Σμύνος) er ein tidlegare kommune i periferieininga Lakonía i periferien Peloponnes i Hellas. Smýnos inngår frå 2011 som ei kommunaleining i kommunen Aust-Máni.

Referansar 

Smynos
Smynos
Ájos Nikólaos i Lakonía

Ájos Nikólaos (gresk Άγιος Νικόλαος) er ein landsby i periferieininga Lakonía i periferien Peloponnes i Hellas. Ájos Nikólaos var hovudsete i den tidlegare kommunen Smýnos, som no er ei kommunaleining i kommunen Aust-Máni.

Referansar 

Ajos Nikolaos
Charlotte Kalla

Marina Charlotte Kalla () er ein svensk langrennar frå Tärendö i Pajala kommun. Ho vart olympisk meister på 10 km fristil under vinter-OL i Vancouver i 2010. I 2008 vann ho ski-tevlinga Tour de Ski og vart tildelt Jerring-prisen, medan ho og Ida Ingemarsdotter i 2011 vart verdsmeistrar i vekslingstafetten under VM i Oslo.

Aktiv
I februar 2007 gjorde Kalla sin VM-debut i Sapporo i Japan. Der kom ho på sjuandeplass på 15 km. Ho fylgde opp med ein femteplass på 10 km fristil og vart dermed på ny beste svenske deltakar.

Sitt store internasjonale gjennombrot fekk Kalla då ho vann Tour de Ski 2007/08 framom finske Virpi Kuitunen. I verdscupen 2007/08 enda ho på fjerdeplass. Ho vart tildelt Jerring-prisen for 2008 og var ein av hovudkandidatane til å få Svenska Dagbladet si gullmedalje.

Sesongen 2008/09 vann Kalla verdscuppremieren i Gällivare. Føre Tour de Ski 2008/09 vart ho forkjølt og mista dermed sjansen til å forsvare meistertittelen. I ski-VM 2009 i Liberec tok ho på sisteetappen det svenske stafettlaget frå sjetteplass til bronse. Hennar fremste individuelle plassering vart ein sjuandeplass i sprint-tevlinga, etter to fall i semifinalen.

Under dei olympiske vinterleikane 2010 vann Kalla gullmedaljen på 10 km fristil. Fire dagar seinare vart ho nummer åtte på 15 km. Kalla tok så ein sølvmedalje saman med Anna Haag i team-sprinten. I den avsluttande tevlinga i 30 km klassisk stil kom Kalla på sjetteplass, knapt 18 sekundar etter bronsevinnaren Aino-Kaisa Saarinen frå Finland.

Kalla vart nummer fire på 15 km under ski-VM 2011 i Oslo. I same meisterskapen gjekk ho Sverige inn til gullmedalje i team-sprinten, saman med Ida Ingemarsdotter. Dei same to langrennarane tok sølvmedalje i same øvinga under ski-VM 2013 i Val di Fiemme, og dei gjekk begge på Sverige sitt lag i 4x5 km stafett, også der kom dei på sølvplass. Kallas beste individuelle prestasjon i verdsmeisterskapen var ein sjetteplass på 15 km.

På opningsdistansen 15 km under vinter-OL 2014 i Sotsji, kjempa ho på oppløpet om gullmedaljen i øvinga, men måtte gje tapt for Marit Bjørgen og fekk dermed OL-sølv.

Kjelder
Denne artikkelen bygger på «Charlotte Kalla» frå ,  den 1. februar 2014.

Bakgrunnsstoff 
 

Svenske langrennsløparar
Verdsmeistrar i langrenn
Olympiske medaljevinnarar i langrenn
Olympiske meistrar for Sverige
Olympiske sølvmedaljevinnarar for Sverige
Medaljevinnarar under vinter-OL 2010
Svenske deltakarar under vinter-OL 2010
Langrennsløparar under vinter-OL 2010
Medaljevinnarar under vinter-OL 2014
Svenske deltakarar under vinter-OL 2014
Langrennsløparar under vinter-OL 2014
Medaljevinnarar under vinter-OL 2018
Svenske deltakarar under vinter-OL 2018
Langrennsløparar under vinter-OL 2018
Svenske deltakarar under vinter-OL 2022
Langrennsløparar under vinter-OL 2022
Marcus Hellner

Carl Marcus Joakim Hellner () er ein svensk langrennsløpar, fødd i Lerdala i Skaraborgs län, som vann to OL-gull i Vancouver i 2010. Han vart fyrst olympisk meister på 30 km, før han gjekk Sverige inn til stafettgull i 4x10 km. I 2011 vart han verdsmeister i sprint-øvinga under ski-VM i Oslo.

Svenske langrennsløparar
Verdsmeistrar i langrenn
Olympiske meistrar for Sverige
Olympiske sølvmedaljevinnarar for Sverige
Olympiske medaljevinnarar i langrenn
Medaljevinnarar under vinter-OL 2010
Svenske deltakarar under vinter-OL 2010
Langrennsløparar under vinter-OL 2010
Medaljevinnarar under vinter-OL 2010
Svenske deltakarar under vinter-OL 2014
Langrennsløparar under vinter-OL 2014
Svenske deltakarar under vinter-OL 2018
Langrennsløparar under vinter-OL 2018
Deltakarar under Ski-VM 2011
Deltakarar under Ski-VM 2013
Deltakarar under Ski-VM 2015
Deltakarar under Ski-VM 2017
Axel Teichmann

Axel Teichmann () er ein tysk langrennsløpar frå Eberdsdorf i det austlege Tyskland. Han vart verdsmeister på 15 km i 2003 og på 30 km i 2007. Elles i perioden 2003-11 vann han fem VM-sølv, to OL-sølv og ein VM-bronse i ulike øvingar; bortsett frå OL-sølvet på femmila i 2010 er alle desse sølv- og bronsemedaljane vunne i stafett-tevlingar. Mellom desember 2002 og desember 2011 vann han 13 individuelle tevlingar i verdscupen i langrenn.

Bakgrunnsstoff 
 

Tyske langrennsløparar
Verdsmeistrar i langrenn
Olympiske medaljevinnarar i langrenn
Olympiske sølvmedaljevinnarar for Tyskland
Tyske deltakarar under vinter-OL 2006
Langrennsløparar under vinter-OL 2006
Medaljevinnarar under vinter-OL 2010
Tyske deltakarar under vinter-OL 2010
Langrennsløparar under vinter-OL 2014
Tyske deltakarar under vinter-OL 2014
Langrennsløparar under vinter-OL 2014
Deltakarar under Ski-VM 1999
Deltakarar under Ski-VM 2001
Deltakarar under Ski-VM 2003
Deltakarar under Ski-VM 2005
Deltakarar under Ski-VM 2007
Deltakarar under Ski-VM 2009
Deltakarar under Ski-VM 2011
Deltakarar under Ski-VM 2013
Ytre Rendal sokn

Ytre Rendal sokn er eit kyrkjesokn i Den norske kyrkja. Det ligg under Nord-Østerdal prosti i Hamar bispedøme, og femner delar av Rendalen kommune. Soknekyrkje for området er Ytre Rendal kyrkje som står på Otnes.

Bakgrunnsstoff 
 Om Ytre Rendal kyrkjelyd på nettstaden til Den norske kyrkja
 kyrkjevalet.no: «Ytre Rendal sokn»
 Skanna kyrkjebøker i Digitalarkivet
 Arkivverket: Soknehistorikk Hedmark 
 Kart frå 1979 over geistleg inndeling 

Sokn i Hamar bispedøme
Rendalen kommune
Oppdal kyrkje

Oppdal kyrkje er ei krosskyrkje i Vangslia, vest for Oppdal sentrum (Trøndelag).

Det stod ei stavkyrkje vigsla til den heilage Edmund på staden i mellomalderen. Dagens kyrkje vart oppført av byggmeistrane Ole Jonsen Hindrum og Nils Olsen og innvigd 12. mars 1651. Det er ei lafta krosskyrkje. Det har gjennom historia vore mange problem med takryttaren, som er for tung for konstruksjonen. Fundamentet vart forsterka i 1674, men det har ikkje vore nok.

Kyrkja har våpenhus på vestre og nordre krossarm og sakristi i aust samt gallerioppgang i hjørnet mellom nordre og austre. I vest er eit dåpsventerom i stavverk frå slutten av 1100-talet som skal ha vore ein del av Edmundskyrkja.

Kyrkja har hatt utvendig panel sidan 1684. I 1884 vart også innerveggane kledd med panel, og kyrkja vart pussa opp etter samtidas smak. Så vart ho restaurert på 1950-talet. I 2008–14 har kyrkja vorte omfattande restaurert etter å ha vore angripen av råte. Kyrkja er kvit i dag, men har skifta farge fleire gonger opp gjennom historia.

Prestegarden er like nord for kyrkja, og i nærområdet er eit av dei største gravfelta frå vikingtida.

Kjelder 
 
 Oppdal kyrkjelege fellesråd
 
 Kyrkjesøk

Bakgrunnsstoff 
 Oppdal historielag: Kirken på Vang
 Rennebu kirkelige fellesråd 
 
 Oppdal kommune 

Kyrkjer i Gauldal prosti
Kyrkjer i Oppdal
Norske kyrkjer frå 1650-åra
Krosskyrkjer i Noreg
Kulturminne i Oppdal
Valkyrkjer i 1814
Barrios Rocks

Barrios Rocks er ei lita gruppe skjer som ligg kring 2 km vest for Toro Point på Trinityhalvøya. Namnet «Islote Barrios» vart gjeve av Den første chilenske antarktisekspedisjonen (1947–48) etter general Guillermo Barrios Tirado, forsvarsminsister som støtta ekspedisjonen. Flyfotografi av skjera syner at det er tre små skjer som ligg ved sidan av kvarandre.

Kjelder 

Klippeformasjonar på Trinityhalvøya
Beaver Rocks

Beaver Rocks er ei gruppe holmar som ligg 3,5 km utanfor eit punkt halvvegs mellom Notter Point og Kapp Kjellman på Trinityhalvøya. Dei vart namngjevne av UK Antarctic Place-Names Committee etter de Havilland Beaver, ein flytype nytta av British Antarctic Survey.

Kjelder 

Klippeformasjonar på Trinityhalvøya
Boyer Rocks

Boyer Rocks er ei lita gruppe holmar i nordausthjørnet av Bone Bay, 5,5 km sørvest for Cape Roquemaurel på Trinityhalvøya. Holmane vart kartlagte frå landmålingar av Falkland Islands Dependencies Survey (1960–61) og vart namngjevne av UK Antarctic Place-Names Committee etter Joseph Boyer, ein fransk marineoffiser på «Astrolabe» under reisa hennar til Antarktis (1837–40).

Kjelder 

Klippeformasjonar på Trinityhalvøya
Canso Rocks

Canso Rocks er to holmar som ligg vest for Bone Bay, 3,5 km nordvest for Notter Point på Trinityhalvøya. Dei vart namngjevne av UK Antarctic Place-Names Committee etter Canso, ein av flytypane nytta av Falkland Islands and Dependencies Aerial Survey Expedition (1955–57).

Kjelder 

Klippeformasjonar på Trinityhalvøya
Cube Rock

Cube Rock er ein liten holme som ligg sør i innløpet til Antarctic Sound, 5,5 km søraust for Cape Scrymgeour på Andersson Island, utanfor Trinityhalvøya. Namnet er ei omsetjing av Roca Cubo, eit skildrande namn nedskrive på eit argentinsk kart i 1960.

Kjelder 

Klippeformasjonar på Trinityhalvøya
Column Rock

Column Rock er ein markant staur kring 2 km nord for Gourdin Island på Trinityhalvøya. Det skildrande namnet (Søyleklippa) vart nytta av UK Antarctic Place-Names Committee.

Kjelder 

Klippeformasjonar på Trinityhalvøya
De Mas Rocks

De Mas Rocks, òg kalla Demas Rocks, er ei gruppe skjer utanfor nordvestkysten av Trinityhalvøya i Antarktis i innløpet til Huon Bay, 5 km nordaust for Cape Ducorps. Dei vart oppdaga i mars 1838 av kaptein Jules Dumont d'Urville, som namngav skjera etter løytnanten sin François Edmond Eugene de Barlatier de Mas på ekspedisjonsskipet «Astrolabe». Skjera vart kartlagte av Falkland Islands Dependencies Survey (FIDS) i 1946.

Kjelder
Denne artikkelen bygger på «De Mas Rocks» frå ,  den 2. februar 2014.  
 

Klippeformasjonar på Trinityhalvøya
Diaz Rock

Diaz Rocks er den største av fleire holmar som ligg 1 km nordvest for Raduil Point, nordvestenden av Astrolabe Island, utanfor Trinity Peninsula i Antarktis. Holmen vart kartlagt frå bakken og flyfoto tekne av FIDASE, 1955-57. Namnet vart gjeve av den første chilenske antarktisekspedisjonen (1957) etter Joaquin Diaz Martinez.

Kjelder 
 Diaz Rock. SCAR Composite Antarctic Gazetteer.

Klippeformasjonar på Trinityhalvøya
Astrolabe Island
Duparc Rocks

Duparc Rocks er ei gruppe skjer mellom 2 og 3,5 km utanfor kysten, 5,5 km nordaust for Cape Roquemaurel på Trinityhalvøya. Dei vart kartlagte frå landmålingar av Falkland Islands Dependencies Survey (1960–61) og vart namngjevbe av UK Antarctic Place-Names Committee etter Louis Duparc, ein fransk marineoffiser på «Astrolabe» på reisa hennar til Antarktis (1837–1840).

Kjelder 

Klippeformasjonar på Trinityhalvøya
Estay Rock

Estay Rock er ein holme som ligg 1,8 nautiske mil vest-sørvest for Toro Point på Trinityhalvøya i Antarktis. Han vart kalla opp etter ein chilensk minister, Fidel Estay Cortez og finst på eit chilensk kart frå 1948.

Kjelder 

Klippeformasjonar på Trinityhalvøya
Fivemile Rock

Fivemile Rock er ein lita nunatak, 375 moh, som ligg like nordvest for Mineral Hill på Tabarin Peninsula i Antarktis. Han vart kartlagt i 1946 og igjen i 1956 av Falkland Islands Dependencies Survey og fekk dette namnet fordi han ligg 5 nautiske mil (9 km) frå stasjonen ved Hope Bay på ruta til Duse Bay.

Kjelder 

Klippeformasjonar på Trinityhalvøya
Gervaize Rocks

Gervaize Rocks er ei gruppe skjer kring 5,5 km nord-nordaust for Cape Ducorps på Trinityhalvøya i Antarktis. Dei vart kartlagte frå landmålingar av Falkland Islands Dependencies Survey (1960–61) og vart namngjevbe av UK Antarctic Place-Names Committee etter Charles Gervaize, ein fransk marineoffiser på «Astrolabe» under reisa hennar til Antarktis (1837–40).

Kjelder

Klippeformasjonar på Trinityhalvøya
Grunden Rock

Grunden Rock er ein holme 15 moh, omringa av ei gruppe skjer, like aust for Hut Cove langs sørsida av innløpet til Hope Bay, nordaust på Den antarktiske halvøya. Han vart oppdaga av Den svenske antarktisekspedisjonen under Otto Nordenskjöld i 1901–04. Falkland Islands Dependencies Survey namngav i 1945 heile gruppa etter Toralf Grunden, eit medlem av den svenske ekspedisjonen som overvintra ved Hope Bay i 1903, men i 1952 vart namnet avgrensae til berre holmen, etter at det vart oppretta eit lyssignal på holmen av dei argentinske styresmaktene året før.

Kjelder

Klippeformasjonar på Trinityhalvøya
Stader i Antarktis kalla opp etter svenskar
Hombron Rocks

Hombron Rocks er ei gruppe skvalpeskjer som ligg utanfor Thanaron Point på Trinityhalvøya i Antarktis. Dei vart oppdaga av ein fransk ekspedisjon, 1837–40 under kaptein Jules Dumont d'Urville og vart namngjeven av han etter Jacques Hombron, som var kirurg på ekspedisjonen. Skjera vart kartlagte av Falkland Islands Dependencies Survey i 1946.

Kjelder

Klippeformasjonar på Trinityhalvøya
Jacquinot Rocks

Jacquinot Rocks er ei gruppe skjer kring halvvegs mellom Hombron Rocks og Cape Ducorps og 1,5 km utanfor nordkysten av Trinityhalvøya i Antarktis. Dei vart kartlagte i 1946 av Falkland Islands Dependencies Survey som namngav skjera etter Honoré Jacquinot, ein kirurg på den franske ekspedisjonen under kaptein Jules Dumont d'Urville som utforska denne kysten i 1838.

Kjelder

Klippeformasjonar på Trinityhalvøya
Mount Jacquinot

Mount Jacquinot er eit pyramideforma fjell, 475 moh, med ein fjellvegg på nordsida, som ligg 4,5 km sør for Cape Legoupil og 1,5 km aust for Huon Bay, på nordsida av Trinityhalvøya i Antarktis. Det vart oppdaga av ein fransk ekspedisjon, 1837–40. under kaptein Jules Dumont d'Urville, som namngav det etter løytnant Charles Jacquinot, kaptein på korvetten «Zelée» under ekspedisjonen.

Det var noko omstridd kven som fann det antarktiske kontinentet først — Edward Bransfield eller Nathaniel Palmer. I desse debattane vart Mount Jacquinot ofte nemnt.

Kjelder

Klippeformasjonar på Trinityhalvøya
Jagged Rocks

Jagged Rocks er ei gruppe holmar som ligg nær midten av Hut Cove i den austlege delen av Hope Bay, nordaust på Den antarktiske halvøya. Holmane vart først kartlagte i 1903 av eit lag under J. Gunner Andersson frå Den svenske antarktisekspedisjonen, og dei fekk dette skildrande namnet av Falkland Islands Dependencies Survey i 1945.

Kjelder

Klippeformasjonar på Trinityhalvøya
Koerner Rock

Koerner Rock er ei lita, men kjenneleg klippe som ligg 7 km sørvest for Cape Dubouzet på Trinityhalvøya. Han vart namngjeven av UK Antarctic Place-Names Committee (UK-APC) etter Roy M. Koerner, ein assisterande meteorolog og glasiolog på Falkland Islands Dependencies Survey (FIDS) ved Hope Bay, frå 1957 til 1960.

Kjelder

Klippeformasjonar på Trinityhalvøya
Lafarge Rocks

Lafarge Rocks er ein holme og fleire skjer som ligg 3,5 km nordvest for Casy Island og 13 km vest for Prime Head, nordenden av Den antarktiske halvøya. Dei vart oppdaga av ein fransk ekspedisjon, 1837–40. under kaptein Jules Dumont d'Urville og vart namngjeven av han etter fenrik Antoine Pavin de la Farge på ekspedisjonsskuta «Zelee». Dei vart kartlagte på ny av Falkland Islands Dependencies Survey (FIDS) i 1946.

Kjelder

Klippeformasjonar på Trinityhalvøya
Marten Crag

Marten Crag (bulgarsk Мартенски камък, ‘Martenski Kamak’) er ei klippe som stig til over 700 moh mellom Stepup Col og dei austlege forberga til Giovannini Ridge på Trinityhalvøya i Graham Land i Antarktis. Ho ligg oppom Broad Valley i nord og Cugnot forlandsbre mot søraust.

Klippa er kalla opp etter byen Marten nordaust i Bulgaria.

Marten Crag ligg 8,2 km nordvest for McCalman Peak, 7,88 km nordaust for Kribul Hill, 4,53 km aust-søraust for Yarlovo Nunatak, 9,58 km sørvest for Kanitz Nunatak og 3,08 km vest for Kumata Hill.

Kjelder
 SCAR Composite Antarctic Gazetteer.

Klippeformasjonar på Trinityhalvøya
Bulgaria og Antarktis
Evrótas i Lakonía

Evrótas (gresk Ευρώτας) er ein kommune i periferieininga Lakonía i periferien Peloponnes i Hellas. Evrótas ligg søraust for Spárti og ligg ut mot Lakoníabukta mellom Mánihalvøya og Kapp Maléa. I vest grensar kommunen til periferieininga Messinía, i nord mot Arkadía.

Administrativ inndeling
Kommunen vart danna i 2011 ved at ein slo saman dei tidlegare kommunane
 Skála
 Jerónthres
 Élos
 Krokeés
 Niáta
Dei fem tidlegare kommunane er no kommunaleiningar.

Byar og tettstader
Dei største byane og tettstadene i kommunen er:

Referansar 

Evrotas
Evrotas
Zelee Rocks

Zelee Rocks er ei gruppe skalpeskjer og grunner i Bransfieldsundet 27 km nord for Prime Head, nordenden av Den antarktiske halvøya. Dei vart oppdaga av den franske ekspedisjonen, 1837–40, under kaptein Jules Dumont d'Urville og vart namngjeven av han etter ekspedisjonenskuta, korvetten «Zelee».

Kjelder

Klippeformasjonar på Trinityhalvøya
Molina Rocks

Molina Rocks er ei lita gruppe skjer 7 km vest for Tupinier Islands på Trinityhalvøya. Namnet finst på eit chilensk kart frå 1951.

Kjelder

Klippeformasjonar på Trinityhalvøya
Montravel Rock

Montravel Rock er ein holme som ligg 20 km nordvest for Cape Legoupil utanfor nordvestkysten av Trinityhalvøya. Han vart oppdaga i februar 1838 av kaptein Jules Dumont d'Urville, som namngav han etter fenrik Louis Tardy de Montravel på ekspedisjonsskuta «Zelee».

Kjelder

Klippeformasjonar på Trinityhalvøya
Nomad Rock

Nomad Rock er ein isolert holme i Bransfieldsundet, 9 km utanfor nordkysten av Trinityhalvøya og 17 km nordaust for Cape Legoupil. Han fekk dette namnet av UK Antarctic Place-Names Committee (UK-APC) fordi det var vanskeleg å identifisere geografiske punkt langs denne kysten, etter at namn på stader kunne vere plassert på ulike stader på karta over området.

Kjelder

Klippeformasjonar på Trinityhalvøya
Otter Rock

Otter Rock er ei høg, markant klippe som ligg 6 km nord for Notter Point på Trinityhalvøya. Han vart namngjeven av UK Antarctic Place-Names Committee (UK-APC) etter Otter-flyet nytta av British Antarctic Survey (BAS).

Kjelder

Klippeformasjonar på Trinityhalvøya